# data[].attributes.body
John Boyne

# data[].attributes.body
,,Băiatul cu pijamale în dungi'' este un roman scris de scriitorul irlandez John Boyne. Prima carte a fost publicată în 2006. Romanul a fost nominalizat imediat pentru două duzini de premii literare, inclusiv pentru British Book Award. Publicat în peste 50 de limbi. John Boyne s-a născut pe data de 30 aprilie 1971, în Dublin, Irlanda.

# data[].attributes.body
Într-o frumoasă casă din Berlin, trăia un băieţel de nouă ani pe nume Bruno. El era dintr-o familie de oameni bogaţi, tatăl lui care lucra în ierarhia armatei naziste şi mama lui, o femeie elegantă şi sora lui Gretel. Bruno trăia într-un cartier cu prietenii lui, cu care se juca mereu.
Într-o zi află că după promovarea tatălui său în gradul de general de către Fury, toată familia trebuie să se mute într-o nouă casă, departe de familia, prietenii și distracțiile berlineze. Casa nouă era mai mică şi era singura casă din împrejurimi, nu era deloc ca casa din Berlin. Aceste lucruri l-au întristat foarte mult pe Bruno. Aici el nu are cu cine să vorbească şi cu cine să se joace. Sora lui un ”caz fără speranță” care își petrece timpul arănjându-și colecția de păpuși, tatăl său care stă închis în birou, soldați care intră și ies în voia lor. Toate acestea l-au plictisit şi l-au făcut să urască acest loc. Singurul lucru care i-a atras atenţia era fereastra din camera sa, unde se vedeau garduri imense cu sârmă ghimpată care împrejmuiesc niște colibe sărăcăcioase în care locuiesc băieţei, bărbaţi şi bunici îmbrăcaţi în pijamale dungate. Însă îi este interzis să meargă să se joace cu băieții de dincolo de acel gard. Băiatul, într-o zi, plictisindu-se foarte tare pornește să exploreze zona și ajunge astfel aproape de gardul ce împrejmuia locul în care stăteau toată ziua oamenii în pijamale, fără să știe că acela era un lagăr. Aici Bruno întâlnește un băieţel de aceiaşi vârstă, Shmuel, era slab, murdar și chel.
Ei doi se împrietenesc, iar Bruno începe să îl viziteze pe Shmuel regulat. Acesta îi aduce noului său prieten în pijamale, mâncare pe care o lua din frigider, pe ascuns. Cei doi îşi povesteau despre vieţiile lor, în timp ce stăteau de-o parte și de alta a gardului din sârma ghimpată. Shmuel descrie fosta lui viață din Polonia, dar și pe cea care o duce aici. Îi povestește lui Bruno cum a fost despărțit de mama sa sau cum în acel loc, unii oameni mărșăluiesc spre dușuri și nu se mai întorc vreodată şi de tatăl său care era de negăsit.
Peste un timp, părinții lui Bruno iau decizia ca mama și cei doi copii să se întoarcă la Berlin. Cei doi au plănuit să petreacă ultima zi împreună, explorând lagărul în căutarea tatălui lui Shmuel. Bruno s-a îmbrăcat şi el pijamale în dungi ca să nu fie recunoscut de cineva. El fu îngrozit de tot ceea ce se petrece dincolo de gard. În timpul în care cei doi îl căutau pe tatăl lui Shmuel, soldaţi începură să dirijeze toţi prizonieri în încăpere, printre care erau şi Bruno şi Shmuel. Părinţii lui Bruno observând că acesta lipseşte au început să-l caute peste tot, dar fără speranţă, până când tatăl acestuia găseşte groapa săpată de Bruno lângă gardul lagărului şi realizează că fiul lui a murit în lagărul nazist condus de acesta.

# data[].attributes.body
Personajele principale:
Bruno - un băieţel de 9 ani, foarte prietenos, care iubea să exploreze;
Shmuel - un băieţel de 9 ani de origine evreiască, închis în lagăr şi care era prietenul lui Bruno;
Tatăl lui Bruno - comandantul lagărului şi bineînţeles capul familiei;
Gretel - o faţă în vârstă de 12 ani, sora lui Bruno;
Mama lui Bruno - o femeie elegantă;
Fury - şeful tatălui Bruno;
Personaje secundare:
Pavel - un om foarte straniu de la bucătărie;
Maria - menajera familiei;
Locotenentul Kotler - un tânăr de 19 ani;
Eva - partenera lui Fury.

# data[].attributes.body
Tema textului este viaţa tragică în timpul celui de-al Doilea Război Mondial.

# data[].attributes.body
Mesajul textului ne zice că nu trebuie să fim rasişti, să ne iubim aproapele indiferent de rasă, culoare sau religie.

# data[].attributes.body
Am o impresie foarte bună despre această carte, ea ne învaţă să fim oameni indiferent de situaţie, să fim buni şi să nu fim rasişti.
Recomand această carte tuturor, cu siguranţă nu îi va lăsa indiferenţi de viaţa crudă a oamenilor din timpul războiului şi îi va învăţa să fie mai buni.